નવી દિલ્હી, 26 નવેમ્બર : દેશમાં મોદી મેજિકને કારણે બનેલી નરેન્દ્ર મોદી સરકારે દિલ્હીમાં 6 મહિના પૂર્ણ કર્યા છે. સામાન્ય જનતા ઉપરાંત ઇન્ડસ્ટ્રીના લોકો પણ નરેન્દ્ર મોદીની સરકારને સકારાત્મક દ્રષ્ટિએ જોઇ રહી છે. ઇન્ડસ્ટ્રીના લોકોનું માનવું છે કે મોદી સરકારનો અત્યાર સુધી દેખાવ સારો રહ્યો છે. સરકારે બધા સેક્ટરમાં સારા પગલા લીધા છે. જીએસટી અને એફડીઆઈ મુદ્દે મોટા નિર્ણયો લેવાયા. અન્ય દેશો સાથેનાં સંબંધ સુધર્યા છે. જો કે નવી સરકાર બાદ ઓર્ડરમાં અને સેન્ટીમેન્ટમાં કોઈ ખાસ ફેર થયો નથી. અલબત્ત કેન્દ્ર સરકારનું કામ છે પોલીસી લાવવાનું. ત્યાર બાદ તેના અમલીકરણ માટે રાજ્ય સરકારે ભૂમિકા ભજવવાની રહે છે.